Tarmoa vertaisuudesta: miesten innostaminen vapaaehtoistyöhön CoMe Strong -hankkeessa (510.2Kt)
Sydänoja, Johanna
http://urn.fi/URN:NBN:fi:amk-201903153189
Kehittämistyö oli osa syksyllä 2017 käynnistynyttä CoMe Strong -hanketta, jonka tavoitteena on aktivoida 45−75-vuotiaita syrjäytymisvaarassa olevia miehiä ja näin vahvistaa heidän osallisuuttaan. Projektissa käynnistetään paikallisia vertaisryhmiä ja valmennetaan niiden jäseniä innostamaan toisia miehiä mukaan. Hanketta koordinoi Turun ammattikorkeakoulu Suomessa ja Tarton yliopisto Virossa.
Kehittämistyön tavoitteena oli vahvistaa vapaaehtoistyöhön rekrytointia innostamisen näkökulmasta Perusturvakuntayhtymä Akselin alueella. Rekrytointia oli tarve kehittää, sillä miehiä ei ole helppo saada mukaan huolta pitävään vapaaehtoistyöhön. Työ vastaa kysymykseen, miten kohderyhmään kuuluvia miehiä innostetaan tehokkaasti mukaan vertaistoimintaan. Työskentelyvaiheessa haastateltiin paikallisia toimijoita ja havainnoitiin Akseli-kuntien alueella hankkeessa työskentelevien projektityöntekijöiden innostamistyötä rekrytointikäynneillä. Näin menetelminä sovellettiin sekä teemahaastattelua että osallistuvaa havainnointia.
Tulokset kertovat, että innostajan kannattaa mennä sinne, missä kohderyhmään kuuluvat jo liikkuvat. Työtä helpottaa, kun mukaan saadaan yhteistyökumppaneita, jotka ovat miehille jo valmiiksi tuttuja. Miehiä innostaa se, että valta toiminnasta on heillä itsellään, mutta he tarvitsevat projektityöntekijöiden tuen. Innostavissa aiheissa korostuu toiminnallisuus, mutta myös ryhmään kuuluminen ja juttelu on kohderyhmälle tärkeää. Innostajalta vaaditaan kykyä lukea tilannetta ja kohdata ihmiset tasavertaisina ja ideoita kuunnellen. Tärkeää on esiintyä epävirallisesti ja selkeästi, tuttujen ja neutraalien aihepiirien kautta. Innostus ei välttämättä syty heti, joten työ vaatii kärsivällisyyttä ja aikaa tutustumiselle.
Tulosten pohjalta syntyi prosessikaavio, jota CoMe Strong -hankkeen projektityöntekijät ja yhteistyökumppanit voivat hyödyntää innostamis- ja rekrytointityössä. Kaavio kuvaa pelkistetysti prosessia ja tiivistää kehittämistyön tulokset.
This development work was part of the CoMe Strong project, started in the autumn of 2017, the purpose of which is to improve the social participation and well-being of men aged between 45 and 75, who are in the risk of social exclusion. Local peer groups are initiated and mentored to encourage other men to join the groups. The venture is coordinated by the Turku University of Applied Sciences in Finland, and by the University of Tartu in Estonia.
This development work aimed to strengthen the recruitment of volunteers in the Perusturvakuntayhtymä Akseli area from the perspective of sociocultural inspiration. There was a need for such development, as there were difficulties in recruiting men to voluntary work involving care. This work answers the question: how the men can be inspired most effectively to join peer group activities. In the work phase, local actors were interviewed thematically, and the project’s workers were participatorily observed.
An effective strategy is to work where the target group is already present. The inspiring work is enhanced by familiar volunteers. These men are inspired if they are granted the power to define the voluntary work themselves, but they do require the support of the project’s workers. Inspiring themes are mostly action-based but being part of a group and participating in discussions in also important. The one doing the inspiring work will need to interpret the situational contexts, to encounter the people as equals, and to listen to their ideas. It is crucial to present oneself casually and clearly, focusing on familiar and neutral themes. The men are not necessarily inspired instantaneously, so time and patience might be required.
These results were formulated into a flowchart, which can then be applied by both the workers of the CoMe Strong project and the partners, as they seek to recruit and inspire new people. The chart sums up the process and presents the results of the development work in a concise form.